|  |  |
| --- | --- |
| **Πρόσκληση Εκδήλωσης Ενδιαφέροντος για υποβολή αιτήσεων για την κάλυψη θέσεων ειδικευόμενων Νοσηλευτών/τριών για τις ειδικότητες στην 3η Υ.Πε.**  |  |

Σας ενημερώνουμε ότι το Νοσοκομείο Κοζάνης «Μαμάτσειο» θα δεχθεί δυο (2) Νοσηλευτές ΠΕ/ΤΕ για την λήψη Ειδικότητας Επείγουσας και Εντατικής Νοσηλευτικής.

Πριν τη συμπλήρωση της αίτησης, οι ενδιαφερόμενοι/ες καλούνται να μελετήσουν τις αριθμ. Γ6α/Γ.Π. 39226/30-06-2020 (Β΄ 2656) και Γ6α/Γ.Π.οικ. 51611/19.08.2021 (Β΄ 3913) Αποφάσεις για τον καθορισμό της διαδικασίας και για τη λήψη ειδικοτήτων.

Οι ενδιαφερόμενοι/ες νοσηλευτές/τριες καλούνται να υποβάλλουν αίτηση από τις 17/06/2025 έως και τις 30/06/2025 στην ηλεκτρονική διεύθυνση:

nursingspecialties@3ype.gr

Τα απαιτούμενα δικαιολογητικά για την απόκτηση της Νοσηλευτικής Ειδικότητας είναι:

1 Πτυχίο τριτοβάθμιας νοσηλευτικής εκπαίδευσης (Πανεπιστημίου ή ΑΤΕΙ) ή ισοτίμου σχολής της ημεδαπής

ή της αλλοδαπής, επίσημα αναγνωρισμένο από το ΔΟΑΤΑΠ.

2 Ταυτότητα μέλους της Ένωσης Νοσηλευτών/τριών Ελλάδος (ΕΝΕ), η οποία να είναι σε ισχύ ή Βεβαίωση

Ανανέωσης Εγγραφής στην ΕΝΕ του τρέχοντος έτους ή Βεβαίωση Εγγραφής στην ΕΝΕ, για όσους

εγγράφονται για πρώτη φορά, η οποία είναι σε ισχύ μέχρι το τέλος Φεβρουαρίου του επόμενου έτους από

την έκδοσή της, σύμφωνα με τα οριζόμενα στο άρθρο 4 παρ.5 του Ν. 3252/2004 (ΦΕΚ Α΄).

3 Άδεια ασκήσεως επαγγέλματος Νοσηλευτή/τριας.

4 Υπεύθυνη δήλωση ότι α) δεν έχουν παραιτηθεί από μόνιμη ή ΙΔΟΧ θέση Νοσηλευτή του Εθνικού

Συστήματος Υγείας το τελευταίο έτος και β) τηρούν τις προϋποθέσεις της παρ.13 του άρθρου 58 του

ν.4690/2020(ΦΕΚ 104/τ.Α΄/30-05-2020), περί των προϋποθέσεων απόκτησης νοσηλευτικής ειδικότητας

όπως τροποποιήθηκε με την παρ.2 του άρθρου 28 του ν.4999/2022 (ΦΕΚ 225/τ.Α΄/07-12-2022).

Το πρότυπο αρχείο της **Αίτηση-Υπεύθυνη Δήλωση**, το οποίο βρίσκεται αναρτημένο στην επίσημη ιστοσελίδα της 3ης Υ.Πε. Μακεδονίας σε επεξεργάσιμη μορφή, συμπληρώνεται σε όλα τα πεδία, υπογράφεται και ακολούθως σκανάρεται μαζί με όλα τα δικαιολογητικά σε ένα ενιαίο αρχείο pdf. Το αρχείο λαμβάνει ως όνομα το επίθετο του αιτούντος, ακολουθούμενο από το πρώτο γράμμα του ονόματος (π.χ. IoannouS) και αποστέλλεται στην ηλεκτρονική διεύθυνση: nursingspecialties@3ype.gr

##### Περισσότερες πληροφορίες στην ιστοσελίδας της 3ηςΥΠΕ στην οποία αναρτήθηκε η με αρ. πρωτ. 29616/16-06-2025 Απόφαση του Διοικητή της 3ης Υ.Πε. Μακεδονίας και θέμα "Πρόσκληση Εκδήλωσης Ενδιαφέροντος για υποβολή αιτήσεων για την κάλυψη κενών θέσεων ειδικευόμενων Νοσηλευτών/τριών για τις ειδικότητες «Επείγουσας και Εντατικής Νοσηλευτικής», «Νοσηλευτικής Καρδιαγγειακών Παθήσεων», «Νοσηλευτικής Ψυχικής Υγείας» και «Παθολογικής Νοσηλευτικής»." (ΑΔΑ: 9Π9ΘΟΡΕΠ-ΕΑΑ).